גינס שיאי עולם

גינס שיאי עולם (אנגלית: Guinness World Records) שנקרא בעבר ספר השיאים של גינס (The Guinness Book of Records) הוא קובץ מפורסם של שיאים המעודכנים תדיר. מהדורה מעודכנת שלו מתפרסמת מדי שנה. הספר מאגד שיאים רבים שתועדו, בעיקר בנוגע ליכולות אנושיות ולמוצרים שייצר האדם. לספר יוקרה רבה, ורבים טורחים אך ורק על מנת להירשם כשיא בספר השיאים. הספר הופיע לראשונה בבריטניה ב־1955 על ידי יצרן הבירה גינס, ששמע צמד ציידים מתווכחים מי הציפור המהירה ביותר. הוא הוציא ספר עם שיאים שייתן מענה לשאלות כדוגמת שאלת הציידים. לבסוף מכר את רוב הזכויות לצמד אחים. שנים רבות נערך והיה בבעלות צמד תאומים, רוס ונוריס מקווירטר, שאחד מהם התפרסם כאתלט והשני כעיתונאי, בהתאמה. הספר זכה גם לגרסאות טלוויזיוניות שהוסיפו לפופולריות שלו. מדי שנה מתורגם הספר לעשרות שפות ולכל גרסה נוספים שיאים מקומיים של אותה ארץ. הספר תורגם לראשונה לשפה העברית בשנת 1976 ויצא מאז לאור במהדורה ישראלית על ידי הוצאת כרטא. כיום יוצא לאור על ידי ידיעות ספרים. בנובמבר 2003, עם מכירת העותק ה־100 מיליון, שבר ספר השיאים של גינס את שיא המכירות העולמי של ספר המוגן בזכויות יוצרים. ב-2005 יצאה מהדורת היובל של ספר השיאים של גינס בשם גינס שיאי עולם, ובה מיטב השיאים וראיונות עם שוברי שיאים מפורסמים. בעקבות הספר, ישנה קבוצת אנשים המקדישים את חייהם לשבירת שיאים. אשריטה פורמן הוא שיאן בהחזקת שיאי גינס. הוא שובר שיאים משנת 1979. מספר שיאי עולם שפעם היו נכללים בספר הורדו במהדורות מאוחרות יותר, מסיבות אתיות. על ידי פרסום שיאים עולמיים מסוימים, הספר עלול לעודד אנשים לשבור את השיא, אפילו במחיר של בריאותם וביטחונם (או של חיות המחמד שלהם). לאחר פרסום השיא על "החתול הכבד ביותר", מספר בעלי חתולים החלו לפטם את חתוליהם כדי להיכנס לספר. באופן דומה, שיאים אחרים הקשורים לפעלולים מסוכנים לרוב לא מפורסמים, לדוגמה כאלה הקשורים לצלילה חופשית. שיאים אחרים, כגון בליעת חרבות, או לולו פרארי האישה עם שתלי החזה הגדולים בעולם, נחסמו לשינויים נוספים מכיוון שמחזיקי השיא הנוכחיים ביצעו את מה שנחשב למעבר לגבול היכולת האנושית. כמו כן פסולות טענות לשיא שאינו בר מדידה אובייקטיבית, כמו טענה לתואר האישה היפה ביותר וכיוצא באלה. התואר אינו מביא עמו גמול כספי או השתתפות בעלות השגת שיא גינס, למעט אישור רשמי להשגת שיא גינס. בספרי גינס הופיעו שיאים רבים של ישראלים ושל מדינת ישראל. להלן חלק מהשיאים: החייל המבוגר ביותר: דוד לסקוב, איש יחידת יפת"ח של חיל ההנדסה הקרבית, ששירת עד גיל 85. אדי חסיד וגדי ביטון ארגנו ב-9 בספטמבר 2008 בתל אביב, במסגרת חגיגות שנת ה-60 למדינת ישראל, את אירוע הרקדת הזוגות הגדול ביותר בעולם. טייס הקרב המבוגר ביותר: אורי גיל, תת-אלוף בחיל האוויר הישראלי, שימש כטייס קרב עד טיסתו האחרונה במטוס F-16 ב-20 ביוני 2003, כשהיה בן 60 שנה ו-72 יום (מהדורת 2007). המגיש הוותיק ביותר של תוכנית רדיו: עזריה אלון, מגיש "נוף ארצנו" ב"קול ישראל" במשך למעלה מ-50 שנה (עד לפטירתו ב-19 בינואר 2014, בגיל 95). מדינת ישראל מוציאה הכי הרבה כסף על נשק, ביחס לאוכלוסייתה (מהדורת 2005). ערן כץ זכר סדרת מספרים בת 500 ספרות מההתחלה לסוף ומהסוף להתחלה, שהוקרא בפניו רק פעם אחת עם 4 טעויות בלבד (מהדורת 2000). מספר הנקודות הגבוה ביותר לשחקנית כדורסל במשחק ליגה - 136 נקודות על ידי ענת דרייגור במשחק של הפועל מטה יהודה מול אליצור גבעת שמואל ב-5 באפריל 2006. סופר-סת"ם אברהם בורשבסקי מירושלים כתב ב-2004 את המזוזה הכשרה הגדולה בעולם (מהדורת 2009 עמ' 264–265 ומהדורת 2011 עמ' 93). ב-2009 המזוזה הפכה גם למזוזה היקרה בעולם. החלווה הכי גדולה יוצרה ב-15 באוגוסט 2009 בנצרת. גוש החלווה שקל 3811 ק"ג ואורכו הגיע ל-206 מטרים. מסעדת ג'אודת איברהים באבו גוש הכינה בשנת 2008 חומוס שמשקלו 4 טון ו-90 קילוגרם. שיא זה נשבר בשנת 2010 בידי 300 טבחים לבנוניים שהכינו חומוס במשקל 10,452 קילוגרמים. גלעד צוקרמן החזיק שיא גינס באוסף מטבעות ב-15 בינואר 2001, כשיצג 227 מדינות באוספו. עופר מור בנה את סוס הנדנדה הגדול בעולם באורך של 7.6 מטר, גובה 6.1 מטר, ברוחב 3.22 מטר ובמשקל של 2.2 טון. הסוס מתנדנד ועשוי כולו מעץ. השיא נקבע ב-12 בספטמבר 2010 במושבה קדימה. חנה מרון בעלת קריירת התיאטרון הארוכה ביותר, 83 שנה. הטלפון הסלולרי הקל בעולם: מודו של איש העסקים הישראלי דב מורן. דחפור הלחימה הממוגן ביותר בעולם: D9 של חיל ההנדסה הקרבית של צה"ל.‏ השיעור הגדול ביותר בעולם: ב-2014 העביר נשיא מדינת ישראל שמעון פרס שיעור מקוון באזרחות לכ-9,000 תלמידי רשת עמל. בשנת 2014 שברו 2236 סטודנטים בתל אביב את שיא סעודת השבת הכשרה הגדולה בעולם. ניצול השואה, הגבר המבוגר בעולם היה עד לפטירתו ב-2017 ישראל קרישטל, תושב חיפה יליד 1903 . ביני הארנב שבר את השיא - מספר הסלים הגדול ביותר שנקלע על ידי ארנב בדקה. בשנת 2016. יוסי (פיל) שנולד וחי בספארי ברמת גן הוא הפיל הגדול ביותר בעולם, ובעל הצאצאים הרבים ביותר בעולם. תות ששוקל כמעט כפול מאייפון התגלה במרכז הארץ ב-18 באוגוסט 2022 דרגון בול ישראל & סינמה סיטי שברו שיא גינס בקמאהמאה, עם מעל 870 אנשים. מדיה וקבצים בנושא גינס שיאי עולם בוויקישיתוף אתר האינטרנט הרשמי של גינס שיאי עולם (באנגלית) אתר האינטרנט הרשמי של גינס שיאי עולם (בגרמנית) אתר האינטרנט הרשמי של גינס שיאי עולם (בערבית) אתר האינטרנט הרשמי של גינס שיאי עולם (בפורטוגזית ברזילאית) אתר האינטרנט הרשמי של גינס שיאי עולם (בספרדית) אתר האינטרנט הרשמי של גינס שיאי עולם (ביפנית) אתר האינטרנט הרשמי של גינס שיאי עולם (בסינית) גינס שיאי עולם, ברשת החברתית פייסבוק גינס שיאי עולם, ברשת החברתית אקס (טוויטר) גינס שיאי עולם, ברשת החברתית אינסטגרם גינס שיאי עולם, ברשת החברתית טיקטוק גינס שיאי עולם, ברשת החברתית LinkedIn גינס שיאי עולם, סרטונים בערוץ היוטיוב גינס שיאי עולם, באתר פינטרסטתרגום ראשון לא תקין:***2410007529*** מודי קרייטמן, לא נשבר: ספר השיאים הביזארים בעולם, באתר ישראל היום, 3 בינואר 2014 משה גלעד, האם זאת הכתבה הכי טובה בעולם? הגלגול החדש של "ספר השיאים של גינס", באתר הארץ, 2 בדצמבר 2019 מועדון שוברי שיאי עולם הבינלאומי (באנגלית) ספר השיאים האלטרנטיבי - ספר שיאים בריטי, המאגד שיאים בעלי מאפיינים משונים, מוזרים ובלתי שגרתיים (באנגלית) רשימת אתרי שבירת שיאים - מאות קישורים לאתרי אינטרנט העוסקים בשבירת שיאים, כלליים או מסוגים ספציפיים, המחולקים לפי קטגוריות (באנגלית) גינס שיאי עולם 2022 - | ידיעות ספרים שאוהבים, באתר www.ybook.co.il Books & Magazines - Best Selling Copyright Book, באתר ספר השיאים של גינס מוסד גינס, שאלות ותשובות לגבי שיאי גינס News - Hoop Dreams, באתר ספר השיאים של גינס המזוזה הגדולה והיקרה בעולם, באתר www.borshevsky.com "בית חרושת נצרת" - המפעל הראשון והמוביל בנצרת, ובמגזר, בהנהלתו של מר' עלי אמין נאסר *תעודת שיא גינס באסוף מטבעות של גלעד צוקרמן 15.1.2001 - 7.3.2001 שיא גינס לשחקנית חנה מרון: "קריירת התיאטרון הארוכה ביותר", באתר ‏מאקו‏, 19 בספטמבר 2011 מודי קרייטמן, לא נשבר: ספר השיאים הביזארים בעולם, באתר ישראל היום, 3 בינואר 2014 מופיע ב"ספר השיאים של גינס 2014", במהדורה העברית בעמוד 162. אריק בנדר, שבר שיא: פרס העביר את השיעור הגדול בעולם, באתר nrg‏, 6 בפברואר 2014 שושי חתוקה, ‏הנשיא פרס שבר שיא גינס: "מתרגש גם בגיל 91", באתר ‏מאקו‏, 6 בפברואר 2014 גינס קבע: סעודת שבת של חב"ד - הגדולה בעולם עופר אדרת, מאחורי הקלעים של השיא: כך הוכתר ישראל קרישטל כ"גבר המבוגר בעולם", באתר הארץ, 11 במרץ 2016 גלעד כרמלי, שיא גינס ישראלי: ארנב שקולע לסל, באתר ynet, 7 באוקטובר 2017 שיא גינס ישראלי: תות ששוקל כמעט כפול מאייפון התגלה במרכז הארץ, באתר מעריב אונליין, 27 בפברואר 2022